că, poate, aşa va fi peste tot... Şi totuşi... „Cel care vrea 
să vină după mine, să se lepede de sine...”, cel care vrea 
să-şi vadă păcatele, să se schimbe, acela se va îndrepta 
Şi se va mântui. 


Aveţi un gând pentru frați? 


Știu din propria experienţă că numai Dumnezeu ne sca- 
pă de toate suferinţele şi durerile. Oricât de grea ar pă- 





rea viaţa noastră, Dumnezeu ne întăreşte, ne ajută şi nu 
ne lasă niciodată. Chiar dacă ni se pare de multe ori că 
ne-a părăsit. De fapt noi suntem cei care L-am părăsit 
pe Dumnezeu, prin viaţa noastră, prin păcate. Îndem- 
nul meu este la rugăciune, postire, nevoinţă. Cât mai 
mult şi cât mai des. 


Vă mulțumim! 








Crăiasa zăpezilor, Băița 





ANUNTURI 





Pomeniri la soroace pentru trei surori de 
care să ne aducem aminte mereu în 
rugăciuni: 


- sora Lidia, la 40 de zile, cea pe a cărei 
Biblie scria părintele duhovnic cu puţin 
timp înainte de adormire: „Cel ce crede în 
Mine, chiar de va muri, viu va fi şi cel ce 
crede în cuvintele Mele are viaţă veşnică.” 


- sora Aurelia, mama Gabrielei a geme- 
nelor, cum o ştim cu toţii, care a plecat 
spre Domnul acum 10 ani, prima dintre 
noi, cu mare nădejde de mântuire. 


- sora Georgina, la 7 ani de la adormire. 
Oare cum să uităm zâmbetul ei cald şi 
vorba bună, dar mai ales dragostea cu 
care a plantat tufa de „mâna Maicii Dom- 
nului”, care îmbracă icoanele de pe zidul 
de lângă Biserică? 


Dumnezeu să le aşeze cu drepţii! 


Aşteptăm întrebările, sugestiile şi eventualele 
colaborări pe adresa revis- 
ta.maximina (0 gmail.com sau la tel. 
0734.194.372. Mulţumim tuturor pentru rugă- 
ciuni şi ajutor financiar. 

Cum să gustăm din fericirea 
Dreptului Simeon 


Cuvânt al Sfântului Teofan Zăvorâtul 





„Rânduiţi-vă 
un asemenea 
fel de viaţă şi 
de purtare, 
încât la orice 
pas sau la 
orice mişcare 
să Îl aveţi di- 
nainte întipă- 
rit în luarea 
voastră 
aminte pe 
Domnul şi 
Mântuitorul 
nostru.” 


C um să ajungem la ferici- 
rea de a-L întâmpina pe 
Domnul? 


Ce privelişte înduioşătoare 
ne înfățișează Întâmpinarea 
Domnului! Simeon, la a- 
dânci bătrâneţi, ţinându-L 
în braţe pe Pruncul Dumne- 
zeu; de o parte şi de alta a 
lui dreptul Iosif şi Preasfân- 
ta Fecioara de Dumnezeu 
Născătoare; nu departe, A- 
na Proorociţa, postitoare şi 
rugătoare in vârstă de opt- 
zeci şi patru de ani. Ochii 
tuturor suni, aţintiţi spre 
Mântuitorul. În EI se topesc 
prin luarea-aminte și din El 
beau  desfătare  duhovni- 
cească, ce le hrăneşte sufle- 
tele. Puteţi judeca singuri 
cât de mare era fericirea 
acestor suflete! 


Dar şi noi, fraţilor, suntem 


chemaţi cu toţii nu doar să 
ne închipuim în gând ferici- 
rea asta, ci şi să gustăm din 
ea cu lucrul, pentru că toţi 
suntem chemaţi să Îl avem 
şi să ÎL purtăm pe Domnul 
în noi înşine şi să ne topim 
în El din toate puterile du- 
hului nostru. Și iată că a- 
tunci când vom atinge sta- 
rea aceasta nici fericirea 
noastră nu va fi mai prejos 
decât fericirea celor ce au 
luat parte la Întâmpinarea 
Domnului. 


Vă voi arata pe scurt cum să 
ajungeţi la aceasta: păzind 
mereu neschimbat simţă- 
mântul pocăinţei, rânduiţi- 
vă un asemenea fel de viață 
şi de purtare, încât la orice 
pas sau la orice mişcare să 
Il aveţi dinainte întipărit în 
luarea voastră aminte pe 
Domnul şi Mântuitorul nos- 





tru. O asemenea rânduială 
se va forma de la sine în voi 
dacă: 


a) tot ce faceţi veți face în- 
tru slava Domnului şi Mân- 
tuitorului, dacă veţi face 
pentru Hristos. Aici se au în 
vedere nu numai lucrurile 
mari, ci şi orice lucrare în- 
deobşte. Pentru că privitul 
și auzitul, tăcerea şi vorbi- 
rea, mâncatul şi băutul, şe- 
zutul şi umblatul, osteneala 
şi odihna şi, îndeobşte, totul 
poate fi închinat Domnului 
și sfinţit cu numele Lui 
atotsfânt. Dat fiind că nu 
există clipă în care să nu 
facem ceva, rânduindu-vă 
astfel în lucrurile voastre 
încât Il veţi întâmpina în 
fiecare clipă pe Domnul, 
întorcând spre slava Lui 
toate puterile voastre. Să 
împliniţi aceasta şi să pri- 








6 februarie: 


Sf. Fotie cel Mare (*897) 


„Nimic nu este mai cinstit şi mai preţios decât dragostea... Cât despre 
cei care au aceleaşi gânduri despre Dumnezeu şi cele dumnezeiești, deși 
distanţa îi separă şi nu se văd niciodată, ea îi uneşte şi îi identifică nevă- 
zut şi face din ei prieteni adevăraţi. Şi dacă din întâmplare unul din ei ar 
ridica acuzaţii nechibzuite împotriva celuilalt, ea înlătură râul, aşază 
lucrurile pe calea cea bună şi pecetluieşte legătura unirii.” 


miţi de aici roada veţi putea cu atât 
mai lesne, dacă: 


b) în rânduiala treburilor voastre de 
zi cu zi veţi pune pravile de rugăciu- 
ne la biserică şi acasă, şi dacă, înde- 
obşte, vă veţi pune legea de a fi împli- 
nitori cu de-amănuntul ai tuturor 
rânduielilor Sfintei Biserici până la 
cea mai mica iotă, fără filosofări de- 
şarte şi tâlcuiri strâmbe, întru simpli- 
tatea inimii. Cuprinsul oricărei rugă- 
ciuni este Domnul şi întoarcerea 
noastră către Dânsul: aşadar, săvâr- 
şind-o sau luând parte la ea, Îl veţi 
întâmpina pe Domnul în împreună- 
simţirile și desfătările inimii voastre. 
Dacă după aceea: 


c) răstimpurile de vreme rămase le 
veți umple cu citirea Scripturilor 
despre Domnul, sau cu ascultarea 
celor ce se vorbesc despre El, sau cu 
cugetarea proprie la El şi la marea 
lucrare a mântuirii, pe care El a să- 
vârşit-o pe pământ, veţi vedea singuri 
că nici înlăuntrul vostru, nici în afară 
nu va rămâne nimic care să nu vă 
aducă aminte de Domnul, care să nu 
Îl zugrăvească luării voastre aminte, 
care să nu aducă duhul vostru spre 
întâmpinarea Lui. 


Nu trebuie, totuşi, să uităm că toate 
aceste osteneli şi îndeletniciri sunt 
numai pregătitoare. Nu trebuie să 
rămânem numai la ele, ci trebuie să 


năzuim mai departe. Din hrana pe 
care o mâncăm în formă brută orga- 
nismul extrage elementele vitale sub- 
tile: şi din aceste îndeletniciri, săvâr- 
şite în chip văzut, trebuie să se for- 
meze în duh dispoziții sau năzuinţe 
spre Domnul foarte subtile, şi anu- 
me: sub osteneala închinării tuturor 
lucrurilor Domnului trebuie să dom- 
nească năzuinţa tuturor dorințelor 
sufletului nostru numai şi numai spre 
Domnul; sub împlinirea tuturor rugă- 
ciunilor ori sub participarea la slujbe 
trebuie să se alcătuiască în inimă îm- 
preună-simţirea doar către Domnul 
şi către ceea ce e Domnesc; sub citi- 
rea şi ascultarea Scripturilor despre 
Domnul trebuie să se afle la temelie 
năzuinţa cea de bunăvoie cu care 
mintea noastră ia aminte numai la 
Domnul. Ostenelile cu pricina sunt ca 
lucrarea ţarinii, pe când aceste năzu- 
ințe sunt ceea ce răsare din semănă- 
tură; acelea sunt tulpina şi ramurile, 
pe când acestea sunt floarea şi roade- 
le. Când apar în noi aceste dispoziţii, 
aceste aşezări sufletești, asta va în- 
semna că duhul nostru a ieşit în în- 
tâmpinarea Domnului cu toată con- 
ştiinţa şi cu toată aşezarea sa. Şi în- 
trucât Domnul este pretutindeni și El 
Însuşi caută să Se întâmpine cu du- 
hul nostru, reiese că întâmpinarea 
dintre ei se va aranja atunci de la si- 
ne. Din acea clipă duhul nostru va 
începe să guste din fericirea Dreptu- 
lui Simeon, adică va începe să-L 





poarte pe Domnul în braţele puterilor 
şi năzuinţelor sale. Aceasta este ceea 
ce se numeşte gustarea Domnului, o- 
dihna în EI, starea cu mintea înaintea 
lui Dumnezeu, umblarea înaintea 
Domnului, rugăciunea neîncetată — 
obiectul ostenelilor, dorințelor şi cău- 
tărilor tuturor Sfinţilor lui Dumne- 
zeu. 


Odată ce te-ai aşezat lăuntric în felul 
acesta, degrabă Îl vei întâmpina pe 
Domnul. El va intra în tine şi Se va 
odihni în tine ca în braţele Dreptului 
Simeon. Să mai uşurezi şi cu altceva 
osteneala de care este neapărată ne- 
voie în căutarea întâmpinării Dom- 
nului, nu se poate. 


Rugăciunea lui Iisus: Doamne lisuse 
Hristoase, Fiul lui Dumnezeu, milu- 
ieşte-mă, are multă putere să ajute în 
osteneala aceasta — dar nu în sine, ci 
cu condiţia năzuinţei spre Domnul a 
tuturor puterilor duhului nostru! 


Aşadar: Fiţi treji, privegheați! (I 
Petr. 5, 8). Cele de Sus căutaţi... şi 
viața voastră să fie ascunsă cu Hristos 
în Dumnezeu (Colos. 3, 1, 3). Atunci, 
după ce vă veţi fi făcut un duh cu 
Domnul (1 Cor. 6, 17), ÎI veţi vedea şi 
îmbrăţişa pe Acest Domn, ŞI se va 
bucura inima voastră, şi bucuria 
voastră nimeni nu o va lua de la voi 
(In 16, 22) nici în veacul acesta, nici 
în cel care va să fie. Amin! 








Din Patericul 


Sfântului Sava 


„Roagă-te Domnului cu frică şi cutre- 
mur, până la sațiul inimii, slavoslovind 
pe Dumnezeu fără împrăştiere şi lene- 


2» 


Ule. 


Sf. Maxim Mărturisitorul răspunde 


Ce înseamnă „Spală faţa ta şi capul tău îl unge” (Matei VI, 17)? 


Faţa noastră este viaţa, arătând, ca şi vederea, cum suntem du- 
pă omul dinlăuntru. Pe aceasta ne poruncește Scriptura să o 
spălăm, adică să ne curăţim viaţa de toată pata păcatului. Iar 
capul este mintea noastră, pe care poruncește Scriptura să o 


ungem, adică să o facem să strălucească de cunoştinţa dumne- 


zelască. 





31 ianuarie: 


Sf. Arsenie din Paros 


(1877) 


A primit de la Dumnezeu darul de a face 
minuni chiar din timpul vieţii. A vindecat 
si încă mai vindecă bolnavi, salvează de 
pericole, alungă demoni, rezolvă proble- 
me de viaţă. Să-l chemăm într-ajutor! 


3 februarie: 


Sf. Nicolae, luminătorul Japoniei 


preoţi. 


(t1912) 


A fost cel care a convertit primii oameni 
în această ţară, rămânând acolo până 
când s-au botezat peste 30.000 de per- 
soane şi s-au hirotonit aproape 300 de 








INTERVIUL SĂPTĂMÂNII 





MANTUITORUL A VRUT SĂ FACĂ 
MULTE MINUNI ŞI NU A PUTUT, 
PENTRU CĂ NU L-AU PRIMIT 





Părintele Casian de la Juliţa a acceptat să 
ne împărtășească gânduri despre preoţie. Cuvinte simple, dar 
fiecare din ele încărcate de durere multă. Durere precum a 
Celui ce primea huliri şi neîncredere în timp ce era pe Cruce. 
Cuvinte ce ne îndeamnă la mai multă rugăciune pentru cei 


care au luat acest jug al preoţiei... 





De câți ani sunteți preot la Julița? 


Anul acesta se împlinesc 6 ani. Diaconia am primit-o de 
Sf. Nicolae, pe care l-am luat ca naș întru diaconie, iar 
preoţia a fost în Duminica chemării la cină. 


De ce probleme se loveşte un preot începător în lucra- 
rea sa? 


Ar fi multe de spus aici... În primul rând obiceiurile pe 
care le găseşte acolo, tradiţiile pe care preotul de dinain- 
te le-a respectat, chiar dacă nu aveau legătură cu rându- 
iala Bisericii. Dacă 30 de ani s-a slujit într-un anumit fel 
şi au fost anumite obiceiuri liturgice, e puţin cam greu să 
schimbi ceva. Cel nou e considerat de multe ori a fi cel 
care strică adevăratele obiceiuri și tradiţii şi care nu face 
bine slujirea sa de preot. 


Sfinția voastră cum aţi reuşit să depăşiţi această piedi- 
că? 


Pe de o parte am lăsat unele obiceiuri neschimbate, iar 
pe de alta am început să le spun oamenilor ce este bine, 
chiar arătându-le rânduiala din cărţile liturgice și cum 
ar trebui să se facă. Însă dacă eşti preot tânăr, oamenii 
te cred foarte greu, mai ales cei în vârstă. lar la NOI, Ma- 
joritatea satului e îmbătrânit, sunt prea puţini tineri şi 
copii. Însă cu timpul, oamenii s-au obişnuit cu noi, s-au 
adaptat. Au primit ce le-am arătat şi explicat. 


Aţi avut o imagine diferită asupra satului şi oamenilor 
când aţi mers la parohie? 


Da... Mă aşteptam ca ceea ce am învăţat la facultate și 
ceea ce ne-a spus părintele duhovnic, pregătindu-ne 
pentru preoţie, să fie şi în realitate... A fost dureros însă 
că nu am putut să fac ceea ce trebuia. Și atunci, tot tu, ca 
preot, trebuie să te smereşti şi să-i câştigi în felul acesta 
pe oameni. lată, sunt 6 ani şi în aceşti ani doar doi oa- 
meni sunt cei care s-au întors la Hristos. 


Dar merită şi pentru un suflet... 


Aşa este, dar ai aşteptarea asta și te gândeşti că totuși, 
nu în primul an, nu în al doilea an, nu în al ireilea an, 
dar măcar... Însă e foarte greu. Să nu credeţi că dacă 
sunt la ţară şi într-un sat mai îndepărtat, oamenii nu au 
acces la toate mijloacele de informare, televizor, inter- 
net, etc. Eu credeam că la sat oamenii sunt mai apropiaţi 


de Dumnezeu, dar să ştiţi că nu e așa... Satul este cu to- 
tul altfel decât am crezut eu. Este dureros... 


Aşadar, un preot căruia îi este încredințată o parohie la 
țară să nu se aştepte la o viaţă ca în poveşti, într-un sat 
idilic... 


În care să te aştepte să mergi şi să te asculte... Nu. E du- 
reros. Părintele Arsenie zicea că Dumnezeu nu intră cu 
bocancii în viaţa nimănui. Aşadar nu forţează pe nimeni. 
E alegerea fiecăruia. Deşi te străduieșşti şi te osteneşti 
prin diferite metode duhovniceşti ca să-i câştigi cumva 
și să-i duci către Hristos, ai apoi dezamăgirea aceasta că 
oamenii nu vor... Nu vor sub niciun chip! Adică te ascul- 
tă, te aprobă, dar fac cum vor ei. 


E greu când vezi aşa de puţine suflete întoarse către 
Dumnezeu şi schimbate. Nu după vrednicia mea, ci du- 
pă dorinţă... După cum doctorii doresc ca pacienţii să 
urmeze tratamentul, ca să se facă bine, şi noi dorim ca 
oamenii să se silească să respecte tratamentul duhovni- 
cesc, ca să se mântuiască. 


Și totuşi... au fost şi bucurii? 


Da, nu pot să zic că nu sunt bucurii... Bucuria cea mai 
mare este când vezi că la Sf. şi Dumnezeiasca Liturghie 
nu mai este nimeni să nu se împărtăşească, aşa cum a 
fost la început. În primele duminici nu veneau nici copiii 
la împărtăşit. Acum sunt câţiva oameni, dar dintre ei 
sunt şi fii ai părintelui nostru duhovnic. Aceasta este cea 
mai mare bucurie, că îi hrănești tu, adică prin mâna ne- 
vrednicului preot îi hrăneşte Dumnezeu. 


Ce ar trebui să facă un preot care se loveşte de împotri- 
virea şi împietrirea oamenilor? 


Rugăciune în primul rând. Rugăciunea nu trebuie nicio- 
dată încetată, ci, din contră, trebuie înmulțită. La fel şi 
postul, nevoinţa. Însă Mântuitorul a vrut să facă multe 
minuni şi nu a putut, pentru că nu L-au primit... Poate 
aşa sunt zilele acestea... Oamenilor nu le mai pasă de 
Dumnezeu, au început să se îndepărteze de Biserică... Ce 
să mai zic de posturi şi de rânduieli... Durere mare... Nu 
vorbesc acum de satul nostru, ci în general oamenii s-au 
depărtat de Dumnezeu. Parcă nu-ţi vine să crezi! Una 
am văzut la facultate şi în casa Sf. Maxim şi a Sf. Mina, şi 
alta găsești în realitate. Oamenii care vin la Bisericuţă 
nu cunosc realitatea, decât foarte puţin. Noi am crezut 


„Rog pe ioți 
oamenii să ia 
aminte la che- 
marea vremii. 
Cine crede tre- 

buie să trăiască 
creştineşte. Ci- 
ne vrea veşni- 
cia trebuie să 

înceapă acum.” 


A . . y A . 

n prima perioadă de închisoare, 
d lanolide era ca într-o găoace 
de fluture: „In el întâlnesc contras- 
tele într-un chip izbitor. Are o mare 
putere de iubire nevalorificată. Va 
suferi mult în ziua în care îşi va da 
seama de comoara din inima lui, 
nesocotită. Are o inimă de o bună- 
tate rară. Cu o voinţă foarte puter- 
nică. Adeseori e greu să faci dife- 
renţa între voința şi încăpățânarea 
lui. Duce o luptă grea cu păcatul, 
pentru simplificarea sufletu- 
lui.” (Valeriu Gafencu) 


Dar în acelaşi timp, mărturisesc cei 
care l-au cunoscut în temniţă că 
„era un om excepțional [pe] care, la 
Tg. Ocna, îl găseai mai totdeauna 
la căpătâiul bolnavilor.” (Gheorghe 
Penciu) 


Doi oameni i-au marcat definitiv 
viaţa, aşezând-o, fără cale de întoar- 
cere, pe cărarea Impărăţiei: părinte- 
le Arsenie Papacioc, cel care îi va fi 
duhovnic până la capăt, şi Valeriu 
Gafencu, fratele mai mare întru 
Hristos. Despre cel din urmă avea să 
mărturisească: „Credinţa lui Valeriu 
îmi dădea şi mie tărie. Iubirea lui 
Valeriu m-a supus desăvârşit iubi- 
rii lui Hristos.” 


Pecetea pe care Valeriu Gafencu a 
pus-o asupra vieţii şi inimii lui loan 


IOAN IANOLIDE, 


CRONICARUL UNEI GENERAŢII DE 


MĂRTURISITORI 
(15 februarie 1986) 





Ianolide se va vădi începând cu a 
doua perioadă de închisoare. Deţi- 
nut matur şi maturizat de anii lungi 
de suferinţe, Ianolide „a fost un 
adevărat sfânt. Credinţa, compor- 
tarea, gesturile lui, toate îl aşază în 
rândurile sfinților... In timp ce în 
cameră se purtau discuții, se iscau 
certuri, se povesteau dureri, se 
iveau neliniști, lanolide, cu figura 
lui de Făt Frumos, cânta psalmi, 
degajat de orice frământare lăun- 
trică. A fost un exemplu de viaţă, în 
închisoare, viață înconjurată de 
nimb dumnezeiesc.” (George Ungu- 
reanu ) 


A făcut 23 de ani de puşcărie, tre- 
când prin marile centre de extermi- 
nare a tot ceea ce a avut mai bun 
poporul acesta, ca minte, inimă şi 
suflet: Jilava, Piteşti, Târgu Ocna, 
Galaţi, Caransebeș, Văcărești, Gher- 
la, Aiud. Când a intrat în moara de 
tocat suflete, avea 21 de ani. A păşit 
pe Golgota alături de Valeriu Gafen- 
cu, Traian Trifan, Traian Marian, 
Anghel Papacioc, Marin Naidim şi 
Virgil Maxim. Iar când a coborât de 
pe cruce, era cu părul nins, deşi îm- 
plinise 45 de ani. 


De fapt nu a coborât de pe cruce 
niciodată, ci ne-a dăruit nouă, celor 
care respirăm aer creştin, să gustăm 
din crucea lor. A scris o carte- 








mărturie-mărturisire, „Întoarcerea 
la Hristos”, bornă a propriilor noas- 
tre întoarceri. Timp de trei ani a 
scris cu înfrigurare, parcă simțind că 
nu mai are mult de stat aici. „Am 
scris ca o mărturisire. Am scris ca 
un testament. Am scris cu speranţa 
că aceste rânduri vor supraviețui 
mie”. Aşa a nădăjduit şi așa l-a aju- 
tat Dumnezeu. 


Subtitlul cărţii sale este „Document 
pentru 0 lume nouă”. lată-ne pe noi, 
cei de după generaţia mărturisitori- 
lor, trăind într-o lume nouă. Insă 
singurul lucru nou sub soare este 
Hristos, după cum spune Sf. loan 
Damaschin. lar mărturisitorii sunt 
cei care au mijlocit ca noi să avem 
parte de o lume nouă, tainică şi as- 
cunsă, lumea întru Hristos. 


Mijlocitori ai noştri s-au făcut cu 
toţii, Valeriu, Ioan, toţi sfinții știuţi 
şi neştiuţi și nerecunoscuţi de lume. 
Mijlocitori alături de care să dea 
Dumnezeu să spunem şi noi la ur- 
mă: „La sfârşitul acestei amarnice 
experiențe, numai Hristos rămâne 
viu, întreg şi veşnic în mine. Bucu- 
ria mea e deplină: Hristos. M-am 
dăruit Lui şi El m-a făcut om. Nu-L 
pot defini, dar El e totul în toate. 
Slavă dau lui Hristos Dumnezeu şi 
Om”. 





Rugăciunea din amurg 





Mă rog şi pentru viii şi pentru mor- 
ți mel. 

Tot una-mi sunt acuma părtaşii şi 
duşmanii, 

Cu ei deopotrivă mi-am sfărâmat 
eu anii, 

Și dragostea şi vrajba le-am împăr- 
țit cu el. 


Pe morți în rugăciunea de seară 
mi-i culeg. 

Aceştia sunt, Doamne, iar eu prin- 
tre morminte. 


Au fost în ei avânturi şi-au fost şi 
pogorăminte. 

Puțin în fiecare, în toți am fost în- 
treg. 


De viforele vieţii ei sunt acum de- 
şerți, 

Dar dragostea, dar vrajba, din toa- 
te ce rămâne? 

Zdrobita rugăciune la mila ta, Stă- 
pâne, 

Sunt şi eu printre morți rugându- 
mă să-i ierți. 


Și adunându-mi viii, la mila Ta re- 
CUrg, 

Când crugul alb al zilei pământul 
încunună: 

Tu dă-le, Doamne, dă-le cu toată 
mâna bună 

Târzia-nţelepciune din tristul meu 
amurg. 


Nichifor Crainic 





SFÂNTUL ISIDOR PELUSIOTUL, 


STÂLP AL ORTODOXIEI 


(4 februarie) 





(ui Părintele nostru Isidor era de 
neam egiptean, născut din părinţi bine- 
credincioși, fiind rudă cu Teofil şi Chiril, pa- 
triarhii Alexandriei. Fiind înzestrat cu minte 
iscusită, după săvârşirea celor mai înalte stu- 
dii laice ale acelor vremuri, a ales să își închi- 
ne viaţa lui Dumnezeu, luând jugul monahal 
în muntele Pelusiului. Aici s-a învrednicit de 
treapta preoţiei, ajungând mai apoi şi stareţ. 
Și era mare râvnitor pentru dreapta credinţă 
și puternic luptător împotriva ereticilor, fiind 
gata a pătimi şi a muri pentru credinţă. 


În vremea prigoanei iscate împotriva Sfântu- 
lui loan Gură de Aur, Sfântul Isidor, i-a scris 
patriarhului Teofil, rudenia sa, rugându-l să 
nu-l mai duşmănească pe acesta, arătându-i 
ce mare luminător al Bisericii este Sfântul 
Ioan. 


Mai mulţi dintre istoricii vremii, mărturisesc 
despre viaţa sfântă şi înţelepciunea cu care a 
fost dăruit Sfântul Isidor. De la el ne-au ră- 
mas multe cuvinte folositoare, îndeosebi sub 
forma scrisorilor sale. După afirmaţiile istori- 
cului Nichifor, Sfântul Isidor a scris un număr 
mare de scrisori, dintre care s-au păstrat în 
jur de două mii. 


Una dintre cele mai cunoscute ziceri ale sale o 
găsim în Patericul egiptean: „Răutatea, şi de 
la Dumnezeu pe oameni i-a depărtat, şi pe 








unii de alții i-a dezbinat. Deci, de aceasta cu 
toată osârdia trebuie să fugim şi să alergăm 
după fapta cea bună, care şi la Dumnezeu ne 
aduce şi pe unii cu alții ne uneşte.” 


Acest sfânt mai învaţă că omul cel duhovni- 
cesc se cade să nu se mândrească pentru lu- 
crurile sale cele bune, ci cele smerite să le cu- 
gete pentru sineşi. „De este în cineva gând 
smerit, faptele bune ale aceluia se fac mai 
luminoase, iar de nu este cu gândul smerit, : 
apoi şi faptele bune cele luminoase, se întu- » aţa 
necă şi cele mari se micşorează. Drept aceea, fară 


de voieşte cineva să-şi arate faptele sale bu- cuvânt 
ne, să nu le socotească mari, căci atunci mari e mai 
se vor afla.” = 
Ji bună 
Astfel, Cuviosul Isidor, învățându-i pe mulţi, decât 
mai întâi el era desăvârşit, făcându-se tuturor cuvân- 
chip de viaţă îmbunătăţită, plinindu-se cu tul fără 
acesta cuvântul Mântuitorului: „Cel ce va face viată.” 
şi va învăţa, acesta mare se chema”. dai 


Sfântul Cuvios Isidor Pelusiotul s-a săvârşit 
cu pace în anul 436, cinstit de toţi ca sfânt 
încă din timpul vieţii. O parte din sfintele sale 
moaşte se găsesc la mănăstirea Filoteu din 
Sfântul Munte. 


Să avem rugăciunile lui! 


I.G. 





4 februarie: 


Sf. Chiril de la Lacul Alb (Rusia) 


(71532) 


6 februarie: 


Sf. Vucol, episcopul Smirnei 
(1100) 


Maica Domnului îi apăru în vis spunându-i: Robul meu Chi- 


ril, slujitor al Sfintei Treimi, mergi la răsărit de Lacul Alb, iar 
Fiul meu îţi va arăta locul unde îţi vei odihni bătrâneţile. 


Sfântul porni spre Lacul Alb, vărsând lacrimi de bucurie pen- 
tru purtarea de grijă a Preacuratei Maici a Domnului. Pe lac, 
află o insulă pe care văzu înălțându-se un stâlp de foc până la 
cer. Acolo, sub un molid bătrân, își ridică chilie. Dumnezeu îl 
învrednici de darul înainte vederii şi al tămăduirii, mulţi pri- 


mind vindecare prin rugăciunile sale. 


Sfântul Ioan, Cuvântătorul de Dumnezeu, 
aflându-l iscusit şi vrednic, l-a hirotonisit 
episcop şi păstor prea folositor smirneni- 
lor. Apoi, fiind luminat de Sfântul Duh şi 
ca o făclie punându-se în sfeşșnic, pe cei ce 
şedeau în întunericul rătăcirii şi al înșe- 
lăciunii idoleşti cu lumina cerească i-a 
luminat. 








Cei patru stâlpi ai anului 2021 


MILOSTENIA (1) 


Cuvânt al Sf. loan Gură de Aur 





Precizare: am început să prezentăm cuvinte de la Sfinţi Părinţi despre cei patru 
stâlpi ai vieţii duhovniceşti din anul mântuirii 2021, respectiv credința, împlinirea 
poruncilor, milostenia şi rugăciunea. Până acum am dat primele cuvinte despre cre- 
dință (Sf. Paisie Aghioritul) şi împlinirea poruncilor (Sf. Isaac Sirul). Nădăjduim că 
vom reuşi în fiecare lună din acest an să urmăm acest traseu, cu toate cele patru toie- 
ge duhovniceşti. 





„Pentru a face milostenie, nu avem nevoie de bani, ci de bunăvoință.” 


pP orunca milosteniei nu a fost dată 
numai pentru cei bogaţi, ci şi 
pentru cei care au puţin, ba chiar şi 
pentru cei care abia reuşesc să-și 
câştige pâinea cea de toate zilele. 
Pentru că nimeni nu este atât de să- 
rac, încât să nu aibă cei doi bani ai 
văduvei din Evanghelie (Marcu 12, 
42). Celui care dă ceva din puţinul 
pe care îl are, se poate să i se soco- 
tească mai mult decât celor care dau 
mult, din multele lor bogății. Valoa- 
rea milosteniei nu depinde de cât 
dăm, ci de gândul cu care dăm. De 
aceea, nu trebuie să ne uităm la vă- 
duvă, care a dat numai doi bani, ci la 
faptul că deşi nu i-a mai rămas nici 
un ban, nu i-a părut rău pentru jer- 
tfa ei. In felul acesta, ea şi-a dat toa- 
tă averea. 


Pentru a face milostenie, nu avem 
nevoie de bani, ci de bunăvoință. 
Atunci când avem bunăvoință, nu 
contează că suntem săraci. Iar când 
ne lipseşte bunăvoința, nu ne ajută 
cu nimic faptul că suntem bogaţi. 
Bogaţii nemilostivi vor primi o pe- 
deapsă mai mare decât săracii nemi- 
lostivi, pentru că au bani mulţi şi cu 
toate acestea, nu îşi înmoaie inima. 
„Dar ei fac milostenii”, îmi spui tu. 
Să ştii că dacă mărimea milosteniei 
lor nu este după mărimea averii pe 
care o au, nu vor scăpa de iad. Cu cât 
sunt mai bogaţi, cu atât sunt mai 
datori să-i ajute pe cei săraci, fără să 
se teamă că averea lor se va îm- 
puţina. 


Și cu adevărat, să ştiţi că atunci când 
facem milostenie, averea noastră nu 





se împuţinează, ci sporeşte. Cheltu- 
im, dar avem mai mulţi bani. Dând 
milostenie, facem cea mai bună in- 
vestiţie. Spre exemplu, eşti comerci- 
ant și vrei să-ți vinzi marfa ca să 
câştigi bani? Să ştii că nu este exclus 
ca marfa ta să se piardă şi atunci, nu 
numai că nu vei câştiga, dar vei avea 
multă pagubă. Sau poate eşti agricul- 
tor şi nădăjduieşti la o recoltă boga- 
tă? Dar planurile tale pot fi date pes- 
te cap de grindină sau de secetă. 
Toate cele lumești sunt în orice clipă 
în primejdie de a se pierde. Numai 
cele pe care le oferim Domnului nu 
sunt în primejdie nici de a fi furate, 
nici de a fi distruse, ci ele aduc la 
timpul potrivit roade ce ochiul n-a 
văzut şi urechea n-a auzit, şi la inima 
omului nu s-au suit (1 Cor. 2, 9). Da- 
că omul care primeşte ceva de la noi 
ne răsplăteşte binefacerea, cu atât 
mai mult va face lucrul acesta Hris- 
tos, Care ne răsplăteşte chiar şi 
atunci când nu li dăm nimic. 


Câtă înţelepciune este cuprinsă în 
cuvintele lui Solomon: Cel ce are 
milă de sărman împrumută Domnu- 
lui (Sol. 19, 17)! Iată ce împrumut 
nemaivăzut! Dăm cuiva şi primim 
înapoi de la altcineva. Mă vei între- 
ba de ce nu a spus Solomon că cel 
care dă milostenie săracului dă lui 
Dumnezeu, ci că Îl împrumută pe 
Dumnezeu? Ca să nu crezi că ceea ce 
primeşti de la Domnul e un lucru 
lipsit de o mare importanţă. Dumne- 
zeu ştie că suntem lacomi şi vrem să 
dobândim din ce în ce mai multe 
bunuri. Cel care are bani nu vrea în 
nici un chip să împrumute săracului 


fără să primească o asigurare că ba- 
nii îi vor fi daţi înapoi. Aşadar, aces- 
tuia nu îi pasă de semenul său, ci 
urmăreşte numai câștigul. Săracul 
nu poate să pună chezășşie pământ 
sau altceva, pentru că nu are; nu 
poate găsi pe nimeni care să se pună 
zălog pentru el, deoarece nimeni nu 
are încredere în el. Așadar, văzând 
Dumnezeu pe de o parte că săracul 
este în primejdie din pricina sărăci- 
ei sale, şi pe de altă parte că bogatul 
este în primejdie din pricina lipsei 
sale de omenie, S-a pus El însuşi 
chezăşie pentru sărac dinaintea bo- 
gatului. De aceea spune Sfânta 
Scriptură: Cel ce are milă de sărman 
împrumută Domnului. 


De asemenea, ca să dăm cu împru- 
mut, căutăm un om de la care putem 
lua dobândă mare. In schimb, lui 
Dumnezeu, Care ne întoarce insutit 
ce I-am dat, nu Ii împrumutăm din 
ce avem, ci împrumutăm celor care 
nu ne dau nimic înapoi, adică pati- 
milor noastre, care sunt lăcomia 
pântecelui, slava deşartă, lăcomia, 
iubirea de plăceri şi multe altele. Şi 
spune-mi: ce anume ne dă lăcomia 
pântecelui înapoi? Ne dă numai gră- 
sime şi greutate în mișcare. Ce ne dă 
înapoi slava deşartă? Invidie şi în- 
dreptare împotriva celuilalt. Ce ne 
dă înapoi iubirea de argint? Griji şi 
necazuri. Ce ne dă înapoi iubirea de 
plăceri? Iad şi suferinţă. lată cine 
sunt cei care se folosesc de bogăţiile 
noastre! lar dobânda ce o primim în 
schimb sunt nenorocirile din această 
viață şi iadul din cea de dincolo. 
(va urma) 





„Educaţia nu 
se poate înte- 
meia pe fuga 
de durere, ci 
pe obligaţia de 
a-i face față” 


tru. 


Mircea Vulcănescu 
CE ARE DE DAT ȘCOALA 


COPIILOR MEI? 





Prezentăm mai jos un fragment al cuvântului marelui 
nostru om de cultură şi mărturisitor, rostit în fața unor 
absolvenţi de liceu în anul 1941. Mircea Vulcănescu a 
fost preocupat de problema educaţiei, pe care o vedea, 
alături de credinţă. a fi cheia viitorului poporului nos- 











| Dia este un program pe care 
îl flutură înaintea neamului nos- 
tru mai ales străinii. Fericirea o făgă- 
duiau Principatelor străinii, când vo- 
iau să le ocupe. Ipsilanti îşi propune 
fericirea poporului din Principate, a- 
suprit de mai marii lui. Kisselev îşi 
propune să ne fericească, pe noi care 
nu ne ştim ferici singuri. Alţii, mai 
noi, din afară, la fel. Şi manifestele 
care se răspândesc pe ascuns acelaşi 
lucru îl proclamă: fericirea. E ciudat 
că nici Tudor, nici Horea şi nici unii 
din reformatorii noștri sociali nu 
făgăduiesc românilor fericirea. Ei fă- 
găduiesc libertate, frăţie. Scăpare de 
hoţii şi de nevoi. Nu fericire. Asta e 
cu totul altceva! Ceea ce cer ei e rein- 
trarea în uman, reintrarea în măsu- 
ră, reintrarea în datorie! 


De aceea nu voi pretinde şcoalei ro- 
mâneşti să pregătească pe copii pen- 
tru fericire! Înseamnă însă oare că 
prin aceasta mă alătur idealului „u- 
tilitarist” şi cer școlii să-i pregăteas- 
că pentru o anumită îndeletnicire? 
Nici asta. Utilitarismul este un eude- 
monism căruia îi e ruşine de dânsul. 


Acum, să ne înţelegem: fericirea e un 
lucru spre care, conştient sau nu, 
tindem cu toţii ca spre starea noas- 
tră adevărată. Dar, români şi creş- 
tini, ştim că fericirea nu este din 
lumea asta. Asta aş voi, ca şcoala să 
facă să simtă pe copii că fericirea 
cea adevărată nu e cea de aici şi că 
fericirea realizabilă aici nu e posesi- 
unea unui maximum de existenţe, ci 
o anumită măsură lăuntrică, un e- 
chilibru al fiinţei, care o ţine mereu 
stăpână a posibilităţilor ei, îi evită 
robia lăuntrică. 


Trebuie deci să distingem între învă- 
ţământul „utilitarist” şi învăţămân- 
tul de misiune. Și, chiar dacă şcoala 
s-ar strădui în viitor să dea copiilor 
numai pregătire profesională, profe- 
sorii ar trebui să se crucifice pentru a 
depăşi această orientare. 


Dacă suferinţa şi durerea sunt preţul 
pe care omul îl plăteşte pentru a-şi 
răscumpăra chipul, educaţia nu poa- 
te fi întemeiată pe o asemenea fugă 
din faţa durerii, ci, dimpotrivă, pe 
asumarea hotărâtă și conştientă a 
condiţiunii noastre de oameni. 


Copiii noştri trebuiesc crescuţi aşa 
încât să facă faţă durerii. Nu în ne- 
simţire și în nepreţuirea inimii. Ci cu 
acea inimă de foc care topeşte pia- 
tra şi cu acea superioară vedenie 
contemplativă a rostului lor trans- 
mundan, 


Părăsind idealul „personalist”, care 
ar voi ca educaţia să facă oameni 
pentru sine şi pentru fericirea lor şi 
constatând că acest ideal dă în reali- 
tate monştri, inadaptabili stărilor de 
azi, în care societatea cheamă pe 
individ şi tinde să-l absoarbă, şi că 
idealul omenesc de azi e acela al 
omului de misiune, stăruim să în- 
semnăm ceea ce ni se pare totuşi că-l 
deosebeşte pe acesta de specialist şi 
de educaţia menită să-l formeze. 


Deosebirea e aceasta, şi asupra ei 
insist. Educaţia nouă trebuie să cre- 
eze nu specialiști, ci oameni. Oa- 
meni de nădejde, adică oameni pe 
care să te poţi bizui la încercare, adi- 
că oameni întregi, în stare să facă 
faţă nevoilor şi durerii. Aceşti oa- 


meni nu trebuiesc însă crescuţi pen- 
tru fericirea lor înșiși, ci să fie buni 
de ceva, să fie pricepuţi să facă faţă 
într-o anume direcţie a existenţei. 
Dar nu pentru ca să-şi tragă din pri- 
cepere un izvor de autorealizare, ci 
pentru ca, oameni fiind, să-şi facă, 
prin ea, datoria de oameni. 


În acest sens, ce are de dat şcoala 
copiilor mei? 


1. Să le înlesnească dezvoltarea unei 
minţi sănătoase într-un trup sănă- 
tos; 


2. Să îi deprindă treptat cu proble- 
mele pe care le pune omului viaţa. 
Deci, nu un mediu izolat, artificial, 
de seră, ci un mediu care să le redea, 
în anume limite, însăşi atmosfera 
vieţii. Au aci ce nu au în familie. 
Școala e un mediu în care copiii se 
cresc unii pe alţii, își pun unii altora 
problemele vieţii. 


Misiunea esențială a şcolii nu e să 
transmită cunoştinţe, ci să transmu- 
tă un anumit chip de om de la o ge- 
nerație la alta. Colectivitatea în sluj- 
ba căreia stă şcoala e națiunea. Rolul 
școalei este să pregătească formarea 
elitelor acestei societăţi. Nu condu- 
cere politică exercită neapărat elite- 
le, ci influenţe spirituale. Cei care 
întreţin atmosfera de viaţă în jurul 
valorilor fac de asemeni parte din 
elite. Elite de categoria celor care 
valorifică fiinţele de sine în genere; 
deci, de categoria acelora care, într-o 
anumită epocă, poartă, față de se- 
meni, chipul adevărat al omului. 


